ДОКЛАД

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ В ИЗПЪЛНЕНИЕ НА ПРОГРАМАТА ЗА ЧИТАЛИЩНА ДЕЙНОСТ НА НЧ „ХРИСТО БОТЕВ-1908” с.ЖИТЕН, общ.ГЕН.ТОШЕВО,обл.ДОБРИЧ ЗА 2018 ГОДИНА

НЧ „Христо Ботев-1908” с. Житен е средище за активно-просветна дейност. Организира и съхранява всички обичаи и празници в селото и ги предава на младото поколение.

Читалището разполага с обособена библиотека с 14196 тома българска и чужда литература. Стараем се да задоволим нуждите на своите читатели, коит с годините намаляват, тъй както намаляват жителите на селото.

Библиотеката се ползва предимно от деца – ученици, през лятната ваканция и много малко възрастни читатели.

Периодично се обновява библиотечния фонд.

Със собствени средства бяха абонирани два броя вестници, поставени на място, където могат да се разгледат от всеки желаещ читател.

В библиотеката редовно се правят кътове и изложби, свързани с различни празници и годишнини: Обесването на Васил Левски, „Баба Марта”, Трети март-Национален празник, „Великден”, „Ден на детето”, Ден на Ботев, „Коледа” и други.

През изминалата година със състава към читалището пресъздадохме обичаите „Бабин ден” и „Трифон Зарезан”, а с децата - „Коледуване”.

Бяха организирани общоселски тържества за „Бабин ден”, „Трифон Зарезан”, „ Осми март”, „Първа пролет”, „Ден на християнското семейство”, „Игнаж ден”, „Никул ден”„Нова година”.

За „Деня на християнското семейство”, наши гости бяха самодейците от драматичния състав при читалището от кв. Рилци, които изнесоха пред нас богата литературна програма.

За „Игнаж ден” с жените от селото се направи кулинарна изложба с традиционни посни ястия който се слагат на трапезата за „Бъдни вечер”.

За „Никул ден” ни гостуваха самодейци при читалището от кв. Пастир.

Със самодейците бе отбелязан празника „Деня на самодееца”-Първи март.

Състава за изворен фолклор „Житен клас” към читалището, взе участие и представи селото ни на:

1. Общински фолклорен събор „ Цветница” гр. Ген. Тошево
2. Пети Еньовски събор „Край язовир Дрян”, с.Красен
3. ІІІ ФФ „ Гурково пее и танцува” с. Гурково, общ. Балчик
4. Добруджански фолклорен събор „Богородица”, гр.Ген. Тошево
5. „Празник на плодородието” гр. Шабла, обл.Добрич

През изтеклата година тържествено се чества сто и десет годишнината на читалището.

За целта посрещнахме много гости, бяха получени и много поздравителни адреси.

От Община Ген. Тошево наши гости бяха г-н Валентин Димитров- кмет на Общината и зам. кмета – г-н Георги Георгиев, кметове и читалищни секретари на съседни нам села, бивши и настоящи самодейци.Гост ни бе и Стоян Пейчев /Славейко Чамурлийски/- народен певец, писател и поет роден и израснал в нашето село.

С грамота и часовник с логото на читалището бяха наградени бивши и настоящи самодейци и читалищни деятели.

Богатата музикална програма, откриха домакините, СИФ „ Житен клас” при читалището. В нея взеха участие и наши колеги от читалищата в с.Росен и с.Росица. Самодейците от с.Росен ни поздравиха с фолклорни песни от Добруджа, а от с. Росица със стари градски песни, тържеството завърши с хоро на мегдана поведено от Фолклорна формация „Гергана” от гр. Варна.

Както всяка година така и през 2018 за събора на селото двадесет и четвърти май бе организирано „Хоро на мегдана”, за целта бяха поканени музиканти от гр. Добрич.

През изтеклата година се направи ремонт с Общински средства на стойност 12000лв. на стълбището пред читалището.

Със собствени средства се закупиха и ушиха нови завеси за сцената. Остана да се поднови част от тапицерията на столовете в залата.

През изтеклата година редовно са правени заседания на читалищното настоятелство, на който се обсъждаха въпроси свързани с неговата работа.

Председател:..............................

/ Ил. Добрев/

